ฮีโร่กลับถึงบ้าน แนน-ฝ้าย รับอัดฉีดคนละ28ล้าน 
จอมพลังฮีโร่คว้าเหรียญยกนำหนักในกีฬาโอลิมปิก เกมส์ 2016 เดินทางกลับถึงประเทศไทยเรียบร้อยแล้ว เผย ยอดอัดฉีดทะลักเกือบ 100 ล้านบาทแล้ว โดย แนน โสภิตา ธนสาร กับ ฝ้าย สุกัญญา ศรีสุราช 2 วีรสตรีสาวรับมากสุดคนละเกือบ 28 ล้านบาท ด้าน เสธ.ยอด พลตรีอินทรัตน์ ยอดบางเตย เผยมีเอกชนหลายรายติดต่อขอมอบอัดฉีดอีกเพียบ คาดยอดรวมเบ็ดเสร็จทะลุ 100 ล้านแน่ ลั่นพร้อมเดินหน้าเตรียมนักกีฬาลุยโอลิมปิกเกมส์ 2020 ที่ญี่ปุ่น ในอีก 4 ปีข้างหน้าแบบต่อเนื่องทันที,หลังจากที่ทัพนักกีฬายกน้ำหนักทีมชาติไทย สร้างผลงานยอดเยี่ยมในการแข่งขันโอลิมปิกเกมส์ 2016 ริโอเกมส์ ที่นครริโอ เด จาเนโร ประเทศบราซิล โดยคว้ามาได้ทั้งหมด 2 เหรียญทอง จาก แนน โสภิตา ธนสาร รุ่น 48 กก.หญิง, ฝ้าย สุกัญญา ศรีสุราช รุ่น 58 กก.หญิง 1 เหรียญเงินจาก แต้ว พิมศิริ ศิริแก้ว รุ่น 58 กก.หญิง และ 1 เหรียญทองแดงจาก ดุ่ย สินธุ์เพชร กรวยทอง รุ่น 56 กก.ชาย ล่าสุด ทีมนักยกน้ำหนักไทยพร้อมกับสตาฟฟ์โค้ชได้เดินทางกลับถึงท่าอากาศยานสุวรรณภูมิ ประเทศไทยแล้ว ด้วยสายการบินเอมิเรตส์ แอร์ไลน์ส เที่ยวบินอีเค 384 เมื่อเวลาประมาณ 13.30 น.ของวันที่ 17 ส.ค.ที่ผ่านมา,โดยบรรยากาศที่สนามบินสุวรรณภูมิ มีประชาชนรวมไปถึงบรรดาครอบครัวของ 4 ฮีโร่โอลิมปิก 2016 ได้เดินทางมาต้อนรับนักกีฬาจนแน่นสนามบิน อีกทั้งยังมีกองทัพสื่อมวลชนที่มารอการทำข่าวอย่างมากมายทุกสำนัก ซึ่งนางฉฎาณิศา ชำนาญเวช รองผู้อำนวยการท่าอากาศยานสุวรรณภูมิ เป็นผู้แทนมอบดอกไม้แสดงความยินดีแก่สุกัญญา ศรีสุราช, โสภิตา ธนาสาร, พิมศิริ ศิริแก้ว, สินธุ์เพชร กรวยทอง และพร้อมกับอีก 5 จอมพลังไทย ที่บริเวณห้องโถง ผู้โดยสารขาเข้าชั้น 2 ประตู 10 ท่าอากาศยานสุวรรณภูมิ,มาดามบุษ บุษบา ยอดบางเตย นายกสมาคมกีฬายกน้ำหนักสมัครเล่นแห่งประเทศไทยฯ เปิดเผยว่า ต้องขอขอบคุณทุกฝ่ายที่ร่วมมือร่วมใจกันทำงานจนเราสามารถประสบความสำเร็จได้อีกครั้งในโอลิมปิกเกมส์ครั้งนี้ ซึ่งที่ลืมไม่ได้คงเป็นสปอนเซอร์หลายๆรายที่คอยให้การสนับสนุนเรามาตลอดทำให้เราทำงานกันได้อย่างต่อเนื่อง และสามารถบรรลุผลสำเร็จได้ตามแผนที่ทางสมาคมยกน้ำหนักได้วางเอาไว้,ขณะที่ เสธ.ยอด พลตรีอินทรัตน์ ยอดบางเตย ประธานที่ปรึกษาสมาคมยกน้ำหนักฯ กล่าวว่า ตลอดระยะเวลาที่ผ่านมา 4 ปีก่อนหน้านี้เรามีการวางแผน การทำงานอย่างต่อเนื่อง ทุกอย่างเกิดขึ้นเพราะเราใส่ใจในทุกขั้นตอน มีการศึกษาข้อมูลด้านต่างๆอย่างละเอียด ต้องขอขอบคุณนักกีฬาทุกคนที่ให้ความร่วมมือมาตลอด จากนี้ในวันที่ 20-21 ส.ค. จะปล่อยให้ทุกคนได้กลับไปพักผ่อน และจะเรียกตัวกลับเข้าแคมป์ฝึกซ้อมต่อเพื่อเตรียมตัวลุยโอลิมปิกเกมส์ 2020 ในอีก 4 ปีข้างหน้าทันที ซึ่งสมาคมฯก็ยังมีนโยบายที่จะดันนักกีฬารุ่นใหม่ๆขึ้นมาทดแทนรุ่นเก่า เพื่อความหวังในการคว้าเหรียญโอลิมปิกต่อไปด้วย,สำหรับยอดเงินอัดฉีดคร่าวๆขณะนี้พุ่งสูงไปเกือบ 100 ล้านบาทแล้ว แบ่งเป็นเงินอัดฉีดจากกองทุนพัฒนาการกีฬาแห่งชาติ 2 ทอง 1 เงิน 1 ทองแดง เป็นเงิน 36 ล้านบาท (สมาคมกีฬายกน้ำหนักฯ ได้ 30 เปอร์เซ็นต์ 10.8 ล้านบาท, ผู้ฝึกสอนได้ 20 เปอร์เซ็นต์ 7.2 ล้านบาท), คณะกรรมการโอลิมปิกฯ 10.08 ล้านบาท, อิชิตัน 21.5 ล้านบาท, เอไอเอส 2.8 ล้านบาท, นสพ.ข่าวสด 2.8 ล้านบาท และโอสถสภา 2.8 ล้านบาท รวมทั้งหมด 93,980,000 บาท อย่างไรก็ตาม หลังจากนี้คาดว่าจะมีหน่วยงานและภาคเอกชนร่วมอัดฉีด อาทิ ธนาคารอาคารสงเคราะห์, โตโยต้า, ห้างสรรพสินค้า เดอะมอลล์ กรุ๊ป, สิงห์คอร์เปอเรชั่น ทำให้คาดว่าจะเกินหลัก 100 ล้านบาท,สำหรับ แนน โสภิตา ธนสาร กับ ฝ้าย สุกัญญา ศรีสุราช ที่ได้เหรียญทอง จะได้รับเงินรางวัลรวมมากถึงคนละ 27.88 ล้านบาท ขณะที่ แต้ว พิมศิริ ศิริแก้ว เหรียญเงิน ซึ่งเป็นเหรียญเงินที่ 2 ที่ทำได้ในโอลิมปิก จะได้รับ 12.1 ล้านบาท และสินธุ์เพชร กรวยทอง ที่ได้เหรียญทองแดง จะได้รับ 8.12 ล้านบาท
จอมพลังฮีโร่คว้าเหรียญยกนำหนักในกีฬาโอลิมปิก เกมส์ 2016 เดินทางกลับถึงประเทศไทยเรียบร้อยแล้ว เผย ยอดอัดฉีดทะลักเกือบ 100 ล้านบาท 2 วีรสตรีสาวรับมากสุดคนละเกือบ 28 ล้านบาท 
นักกีฬาไทย,โอลิมปิก 2016,ริโอ เกมส์,สมาคมยกน้ำหนัก,เสธ.ยอด,พลตรีอินทรัตน์ ยอดบางเตย,บุษบา ยอดบางเตย,มาดามบุษ,สุกัญญา ศรีสุราช,โสภิตา ธนสาร,อัดฉีดโอลิมปิก,ข่าว,ข่าวกีฬา,ไทยรัฐออนไลน์